**DĖL SAVIVALDYBĖS TURTO PERDAVIMO KRIAUNŲ KAIMO BENDRUOMENEI VALDYTI IR NAUDOTI PANAUDOS PAGRINDAIS**

2018 m. rugsėjo 28 d. Nr. TS-

Rokiškis

Vadovaudamasi Vietos savivaldos įstatymo 16 straipsnio 2 dalies 26 punktu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, atsižvelgdama į Kriaunų kaimo bendruomenės tarybos 2018 m. rugpjūčio 7 d. prašymą, Rokiškio rajono savivaldybės taryba nusprendžia:

1. Suteikti panaudos pagrindais laikinai 10 metų laikotarpiui neatlygintinai valdyti ir naudotis Kriaunų kaimo bendruomenei 47,60 kv. m bendro naudojimo patalpas: 1-55 (22,72 kv. m) ir 1-54 (24,88 kv. m), esančias Rokiškio senamiesčio progimnazijos Kriaunų ikimokyklinio ir pradinio ugdymo skyriaus pastato (unikalus Nr. 4400-0110-2429) antrame aukšte, adresu Sartų g. 19, Kriaunų k., Kriaunų sen., Rokiškio r. sav.
2. Leisti Kriaunų kaimo bendruomenei registruoti buveinę Rokiškio senamiesčio progimnazijos Kriaunų ikimokyklinio ir pradinio ugdymo skyriaus pastate (unikalus Nr. 4400-0110-2429), adresu Sartų g. 19, Kriaunų k., Kriaunų sen., Rokiškio r. sav.
3. Įgalioti Rokiškio senamiesčio progimnazijos direktorę pasirašyti Savivaldybės turto panaudos sutartį ir Savivaldybės turto perdavimo-priėmimo aktą.
4. Sprendimą skelbti teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO VALDYTI IR NAUDOTI PANAUDOS PAGRINDAIS“**

**AIŠKINAMASIS RAŠTAS**

2018-09-28

**Parengto sprendimo projekto tikslai ir uždaviniai.**

Vadovaujantis teisės aktais leisti Kriaunų kaimo bendruomenei registruoti buveinę ir suteikti panaudos pagrindais 10 metų naudotis ir valdyti Rokiškio senamiesčio progimnazijos Kriaunų ikimokyklinio ir pradinio ugdymo skyriuje esančias 47,60 kv. m bendrojo ploto patalpas, kurios bus naudojamos kuriant socialinį verslą.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

**Sprendimo projekto esmė.**

Vadovaujantis Vietos savivaldos įstatymu, Valstybės ir savivaldybių turto valdymo, naudojimo ir disponavimo juo įstatymu bei Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, sprendimą, dėl savivaldybės nekilnojamojo turto perdavimo panaudos pagrindais valdyti ir naudoti bendruomenėms priima savivaldybės taryba.

Kriaunų kaimo bendruomenė kreipėsi prašydama suteikti panaudos pagrindais valdyti ir naudoti dalį patalpų esančių Rokiškio senamiesčio progimnazijos Kriaunų ikimokyklinio ir pradinio ugdymo skyriaus patalpose, bei leisti tose patalpose įregistruoti bendruomenės buveinę. Bendruomenė planuoja rašyti projektą socialiniam verslui vykdyti. Viena iš projekto finansavimo sąlygų, pareiškėjas turi teisėtai valdyti turtą, kuriame bus vykdomos socialinio verslo veiklos.

Rokiškio rajono savivaldybės taryba 2018 m. kovo 23 d. sprendimu Nr. TS-70 „ Dėl sutikimo reorganizuoti Rokiškio r. Kriaunų pagrindinę mokyklą“ sutiko reorganizuoti Rokiškio rajono Kriaunų pagrindinę mokyklą, po reorganizavimo mokyklos pastate yra laisvų patalpų, kurias siekiama efektyviai panaudoti.

Rokiškio senamiesčio progimnazijos direktorė neprieštarauja šių patalpų perdavimui panaudos pagrindais valdyti ir naudoti bendruomenei, todėl siūloma suteikti Kriaunų kaimo bendruomenei panaudos pagrindais laikinai 10 metų laikotarpiui neatlygintinai valdyti ir naudotis 47,60 kv. m bendro naudojimo patalpas: 1-55 (22,72 kv. m) ir 1-54 (24,88 kv. m), esančias Kriaunų pagrindinės mokyklos pastato (unikalus Nr. 4400-0110-2429) antrame aukšte, adresu Sartų g. 19, Kriaunų k., Kriaunų sen., Rokiškio r. sav.

**Galimos pasekmės, priėmus siūlomą tarybos sprendimo projektą:**

**teigiamos** – projekto įgyvendinimas suteiks galimybę pagerinti miestelio gyventojų gyvenimo kokybę: bus įrengta bendruomenei skirta susirinkimo vieta, skirta bendruomenės ir jos svečių poreikiams tenkinti, skatinamas bendruomeniškumas, didinamas ir aktyvinamas jaunimo užimtumas, skatinami bendri renginiai, susitikimai tarp bendruomenių, kviečiami svečiai;

**neigiamos** – nebus.

**Kokia sprendimo nauda Rokiškio rajono gyventojams.**

Kriaunų kaimo bendruomenė įgyvendins veiksmus, kurie turės teigiamą naudą rajono gyventojams.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Ūkio ir viešosios tvarkos skyriaus vedėjo pavaduotoja Violeta Bieliūnaitė-Vanagienė